Document ID: 31996R2493

KOMMISSIONENS FORORDNING (EF) Nr. 2493/96 af 23. december 1996 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif, som ændret ved forordning (EF) nr. 1734/96
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved Kommissionens forordning (EF) nr. 2492/96 (2), særlig artikel 9 og 12, og
ud fra følgende betragtninger:
Forhandlingerne med Argentina på baggrund af artikel XXIV, stk. 6, i GATT efter Finlands, Sveriges og Østrigs tiltrædelse har ført til en række toldnedsættelser, som er omhandlet i Rådets afgørelse 96/611/EF (3); det forekommer hensigtsmæssigt at indarbejde disse nedsættelser i bilag I til forordning (EØF) nr. 2658/87, som ændret ved Kommissionens forordning (EF) nr. 1734/96 (4);
de i denne forordning fastsatte foranstaltninger er i overensstemmelse med udtalelse fra Gruppen for Told- og Statistiknomenklaturen under Toldkodeksudvalget -
UDSTEDT FØLGENDE FORORDNING:
Artikel 1
Der foretages følgende ændringer i bilag I til forordning (EØF) nr. 2658/87, som ændret ved forordning (EF) nr. 1734/96:
1) I anden del ændres den bundne toldsats i KN-kode 1508 10 10 til »3,3« i kolonne 4a og til »2,5« i kolonne 4b.
2) I tredje del, afsnit I, bilag 2, ændres KN-koderne 0805 30 20, 0805 30 30, 0808 10 51 til 0808 10 79, 0808 20 31, 0808 20 37 og 0808 20 47 i overensstemmelse med denne forordnings bilag I.
3) I tredje del:
- afsnit I, bilag 2, kolonne 4, tilføjes for KN-koderne 2009 60 11, 2009 60 19, 2009 60 51 og 2009 60 90 en fodnotehenvisning (1) efter den bundne sats. Fodnoten (1) affattes således:
»(1) WTO-toldkontingent: se bilag 7.«
- i afsnit III, bilag 7, indsættes kontingent nr. 90a, som optræder i bilag II til denne forordning.
Artikel 2
Denne forordning træder i kraft den 1. januar 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. december 1996.

Labels: 13
3
15